**Jesse Laaksonen** (s. 1. maaliskuuta 1989 Nakkila) on suomalainen entinen jääkiekkoilija, joka pelasi viimeksi Suomi-sarjajoukkue Karhu HT:n II joukkueessa II divisioonaa. Isokokoinen Laaksonen on pelityyliltään voimahyökkääjä, jonka vahvuuksiin kuuluu karvauspelaaminen, maaliahneus, urheilullisuus, 1 vs. 1 -tilanteet ja haastaminen. Hän ei ole kuitenkaan kovin nopea jaloistaan, eikä koostaan huolimatta kovin ilkeä tai fyysinen. Laaksosella on myös puutteita rytminvaihdoksessa. Hän laukoo oikealta.

Ura
---

### Seuraura

Laaksonen on Porin Ässien kasvatti. Hän oli kaudella 2004–2005 joukkueen C-nuorten paras pistemies tehoilla 17+12=29. Seuraavan kauden 2005–2006 päätteeksi Laaksonen voitti B-nuorten SM-hopeaa. Hän voitti myös A-nuorten SM-hopeaa vuonna 2008. Kaudella 2008–2009 Laaksonen oli tehoilla 23+23=46 Ässien A-nuorten paras pistemies ja maalintekijä. Hän sijoittui A-nuorten SM-liigan maalipörssissä viidenneksi ja pistepörssissä kahdeksanneksi.

Toukokuussa 2009 Laaksonen teki vuoden mittaisen SM-liigasopimuksen Ässien kanssa. Hän pelasi kauden 2009–2010 aikana SM-liigassa 17 runkosarjaottelua tehden yhden maalin, joka syntyi 13. helmikuuta 2010 vieraissa Helsingin IFK:ta vastaan. Laaksonen pelasi kuitenkin suurimman osan kaudestaan vielä A-nuorissa. Joulukuussa 2009 hän teki kaksivuotisen jatkosopimuksen Ässien kanssa.

Varsinainen tulokaskausi 2010–2011 toi Laaksoselle 39 runkosarjaottelussa tehot 4+5=9. Kautensa lähinnä nelosketjussa pelannut Laaksonen otti kehityksessään ison askeleen eteenpäin, mutta lupauksia herättäneen tulokaskauden jälkeen Laaksosen rooli kuitenkin pieneni entisestään kaudella 2011–2012. Hän pelasi isoksi osaksi "sivustaseuraajan" roolissa kauden aikana SM-liigan runkosarjassa vain 23 ottelua. Marras-joulukuun 2011 vaihteessa Laaksonen kävi kolmen ottelun verran lainalla Mestis-joukkue Heinolan Peliitoissa.

Kaudeksi 2012–2013 Laaksonen siirtyi vuoden mittaisella sopimuksella Vaasan Sportin riveihin. Hänen runkosarjansa jäi kuitenkin vain 18 ottelun mittaiseksi loukkaantumisten takia. Kevään 2013 pudotuspeleissä Laaksonen onnistui kuitenkin ratkaisemaan 13. helmikuuta pelatun ensimmäisen puolivälieräottelun Jokipoikia vastaan tehtään Sportin 4–0-voittoon päättyneen ottelun avausmaalin. Hän teki ottelussa myös yhden syöttöpisteen. Jokipojat vei kuitenkin sarjan otteluvoitoin 3–1.

Laaksonen jatkoi kaudella 2013–2014 uraansa vuoden mittaisella sopimuksella Savonlinnan Pallokerhossa. Kaudeksi 2014–2015 hän siirtyi vuoden mittaisella sopimuksella Suomi-sarjajoukkue HC Satakuntaan. Kaudella 2015–2016 Laaksonen jatkaa uraansa vuoden mittaisella sopimuksella Suomi-sarjan nousijajoukkue Karhu HT:n riveissä.

### Maajoukkueura

Laaksonen pelasi World U-17 Hockey Challengessa vuonna 2006.

Muuta
-----

Laaksosen isoveli Jose on pelannut myös jääkiekkoa.. Peliuransa jälkeen Laaksonen on toiminut Porin Ravien toimitusjohtajana.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Ässät | SM-liiga | 17 | 1 | 0 | 1 | 10 | – | – | – | – | – |
| 2010–2011 | Ässät | SM-liiga | 39 | 4 | 5 | 9 | 16 | 4 | 0 | 0 | 0 | 0 |
| 2011–2012 | Peliitat | Mestis | 3 | 0 | 0 | 0 | 0 | – | – | – | – | – |
|  | Ässät | SM-liiga | 23 | 2 | 4 | 6 | 2 | 3 | 0 | 0 | 0 | 0 |
| 2012–2013 | Sport | Mestis | 18 | 4 | 4 | 8 | 4 | 4 | 1 | 1 | 2 | 4 |
| 2013–2014 | SaPKo | Mestis | 54 | 7 | 6 | 13 | 20 | – | – | – | – | – |
| 2014–2015 | HC Satakunta | Suomi-sarja | 16 | 4 | 10 | 14 | 14 | 6 | 3 | 7 | 10 | 8 |
| 2015–2016 | Karhu HT | Suomi-sarja | 29 | 16 | 16 | 32 | 14 | 2 | 0 | 0 | 0 | 0 |
| 3 kautta | yhteensä | SM-liiga | 79 | 6 | 9 | 15 | 28 | 7 | 0 | 0 | 0 | 0 |
| 3 kautta | yhteensä | Mestis | 75 | 11 | 10 | 21 | 24 | 4 | 1 | 1 | 2 | 4 |

Lähteet
-------

* Jesse Laaksonen The Internet Hockey Databasessa (englanniksi)
* Jesse Laaksonen *Elite Prospects*. Everysport Media Group AB.  (englanniksi)

### Viitteet

1. ↑  Ässät kaatui tehottomuuteen  28.11.2010. HC Ässät Pori Oy.  Arkistoitu 25.4.2013. Viitattu 12.3.2013.
2. 1 2  Mattila, Pasi: Nimi mieleen: Jesse Laaksonen  10.11.2008. Jatkoaika.com. Viitattu 12.3.2013.
3. 1 2  Vähämaa, Toni: Sportin pelaaja-arvioinnit 2012-13: Kaukana parhaastaan  10.3.2013. Jatkoaika.com. Viitattu 12.3.2013.
4. ↑  Jesse Laaksonen – Jatkoaika.com – Kaikki jääkiekosta (Arkistoitu – Internet Archive)
5. 1 2 3  Jesse Laaksonen *Elite Prospects*. Everysport Media Group AB.  (englanniksi)
6. ↑  Ässät sopimuksiin omien lupausten kanssa  5.5.2009. Jatkoaika.com. Viitattu 28.3.2011.
7. ↑  Tilastot – Liiga  13.2.2010. Liiga. Viitattu 28.3.2011.
8. ↑  Ässät solmi kolme jatkosopimusta  28.12.2009. Jatkoaika.com. Viitattu 28.3.2011.
9. ↑  Mattila, Pasi; Lempinen, Manu; Huuki, Asko: Ässät 2010–2011: Onnistujien joukossa myös floppeja  23.5.2011. Jatkoaika.com. Viitattu 12.3.2013.
10. ↑  Huuki, Asko: Ässien pelaaja-arvostelut 2011–2012  19.4.2012. Jatkoaika.com. Viitattu 12.3.2013.
11. ↑  Ässät lainaa Laaksosen Peliittoihin  28.11.2011. Jatkoaika.com. Viitattu 12.3.2013.
12. ↑  Sport pestasi Laaksosen  13.8.2012. Jatkoaika.com. Viitattu 12.3.2013.
13. ↑  Uusia, vanhoja ja uusvanhoja tuttuja SaPKoon  6.5.2013. Jatkoaika.com. Viitattu 1.2.2014.
14. ↑  Jesse Laaksonen siirtyy Suomi-sarjaan  20.9.2014. Jatkoaika.com. Viitattu 23.9.2014.
15. ↑  Karhu HT:lle kovia vahvistuksia  7.9.2015. Jatkoaika.com. Viitattu 25.10.2015.
16. ↑  Ässien kulttimestari Juha Järvenpää täytti peliuran jälkeisen elämänsä nopeasti − "En halunnut joutua siihen helvettiin uudelleen"  26.9.2022. Jatkoaika.com. Viitattu 22.9.2022.